Diari Oficial de la Generalitat Valenciana


Sumari del DOGV 8989, del 05-01-2021 (2021/77)

DECRET 1/2021, de 5 de gener, del president de la Generalitat, pel qual es modifica l'horari nocturn de limitació de la llibertat de circulació de les persones, es prorroga la mesura de restricció de l'entrada i l'eixida de persones del territori de la Comunitat Valenciana, i es declara el confinament perimetral de diversos municipis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/01/05/1/dof/vci/html**

### Dades del document

Número de DOGV
:   8989

Data del DOGV
:   05-01-2021

Secció del DOGV
:   I. DISPOSICIONS GENERALS

Número del document
:   2021/77


Data del document
:   05-01-2021

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * política sanitària
    * administració local
    * legislació
    * salut pública
    * infracció
    * malaltia infecciosa
    * mobilitat geogràfica

DECRET 1/2021, de 5 de gener, del president de la Generalitat, pel qual es modifica l'horari nocturn de limitació de la llibertat de circulació de les persones, es prorroga la mesura de restricció de l'entrada i l'eixida de persones del territori de la Comunitat Valenciana, i es declara el confinament perimetral de diversos municipis. [2021/77]  
  
Mitjançant el Reial decret 926/2020, de 25 d'octubre, el Govern d'Espanya va declarar l'estat d'alarma per a contindre la propagació d'infeccions causades pel SARS-CoV-2, en tot el territori nacional, a l'empara de l'article 116.2 de la Constitució i de l'article 4 de la Llei orgànica 4/1981, d'1 de juny, dels estats d'alarma, excepció i setge. L'estat d'alarma va ser prorrogat mitjançant el Reial decret 956/2020, de 3 de novembre, fins a les 00.00 hores del dia 9 de maig de 2021.  
  
A l'empara del Reial decret 926/2020, es va aprovar el Decret 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la COVID-19 i de la declaració de l'estat d'alarma activat pel Govern de la Nació, en l'article primer del qual s'establia una limitació de la llibertat de circulació de les persones en horari nocturn entre les 00.00 hores i les 06.00 hores en tot el territori de la Comunitat Valenciana. Aquest horari va ser modificat per l'apartat segon del Decret 20/2020, de 18 de desembre, del president de la Generalitat, que va establir la limitació a la llibertat de circulació de les persones en horari nocturn entre les 23.00 i les 06.00 hores.  
  
Durant el període de vigència de l'estat d'alarma activat i la seua pròrroga, en cada comunitat autònoma i ciutat amb Estatut d'autonomia, l'autoritat competent delegada és qui ostente la presidència de la comunitat autònoma o ciutat amb estatut d'autonomia, en els termes establits en el Reial decret.  
Les autoritats competents delegades queden habilitades per a dictar, per delegació del Govern d'Espanya, les ordres, resolucions i disposicions per a l'aplicació del que es preveu en els articles 5 a 11.  
L'article 6 del Reial decret 926/2020, de 25 d'octubre, en relació amb els articles 9 i 10 del reial decret esmentat, estableix la possibilitat de limitar l'entrada i l'eixida dels territoris de les comunitats autònomes i ciutats amb estatut d'autonomia, amb certes excepcions, amb el propòsit de reduir substancialment la propagació del virus.  
  
A l'empara d'aquest, i pel Decret 19/2020, de 5 de desembre, del president de la Generalitat, es va prorrogar, fins a les 23.59 hores del dia 15 de gener de 2021, la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i prorrogada pels Decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat, encara que els termes d'aquesta mesura van ser modificats per l'apartat primer del Decret 20/2020, de 18 de desembre, del president de la Generalitat.  
La situació epidemiològica actual i l'aparició d'un nou cep del virus, més contagiós inclús que els que es coneixien fins ara, requereix revisar la mesura de la limitació de la llibertat de circulació en horari nocturn, i també prorrogar la mesura de la limitació de l'entrada i l'eixida del territori de la Comunitat Valenciana, per a evitar que es produïsca un increment important de contagis, i, amb això, d'hospitalitzacions i defuncions.  
Juntament amb això, i atesa l'evolució de la Covid-19 als municipis de Borriol, Atzeneta del Maestrat, Soneja, Jérica, Alcoi, Castalla, Polop, Llíria, Ayora, Utiel, Sollana, Guadassuar, Oliva, Daimús, Canals, Benigànim, Xàtiva, Moixent, Ontinyent, Cheste, Sinarcas, Anna, Quatretonda, Bonrepòs i Mirambell, Alfafar, Benetússer, Massanassa, Sedaví i Llocnou de la Corona se'n decreten, així mateix, determinats tancaments perimetrals.  
Per tot el que s'ha exposat, d'acord amb l'habilitació establida en l'article 2, apartat 2, del Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARS-CoV-2, tenint en compte la valoració global d'indicadors sanitaris, epidemiològics, socials, econòmics i de mobilitat, i amb base en els informes de la Conselleria de Sanitat Universal i Salut Pública,  
  
DECRETE  
  
Primer. Limitació de la llibertat de circulació de les persones en horari nocturn.  
Es modifica l'article primer del Decret 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la Covid-19 i de la declaració de l'estat d'alarma activat pel Govern de la Nació (DOGV 8936, 25.10.2020), que queda redactat de la manera següent:  
«La limitació a la llibertat de circulació de les persones en horari nocturn, prevista en l'article 5 del Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARS-COV2, serà entre les 22.00 i les 06.00 hores en tot el territori de la Comunitat Valenciana».  
  
Segon. Limitació de l'entrada i l'eixida a la Comunitat Valenciana  
Es prorroga la limitació de l'entrada i l'eixida a la Comunitat Valenciana, que, per tant, continuen restringides a aquells desplaçaments adequadament justificats d'acord amb el que estableixen l'apartat segon del Decret 15/2020, de 30 d'octubre, del president de la Generalitat, pel qual s'adopten mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma (DOGV 8940, 30.10.2020), i en l'apartat primer, segon paràgraf, del Decret 16/2020, de 5 de novembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i s'adopten altres mesures (DOGV 8946, 06.11.2020).  
  
Tercer. Confinament dels municipis de Borriol, Atzeneta del Maestrat, Soneja, Jérica, Alcoi, Castalla, Polop, Llíria, Ayora, Utiel, Sollana, Guadassuar, Oliva, Daimús, Canals, Benigànim, Xàtiva, Moixent, Ontinyent, Cheste, Sinarcas, Anna, Quatretonda, Bonrepòs i Mirambell, i del conjunt de municipis d'Alfafar, Benetússer, Massanassa, Sedaví i Llocnou de la Corona  
1. Es declara, amb caràcter transitori, el confinament dels municipis de Borriol, Atzeneta del Maestrat, Soneja, Jérica, Alcoi, Castalla, Polop, Llíria, Ayora, Utiel, Sollana, Guadassuar, Oliva, Daimús, Canals, Benigànim, Xàtiva, Moixent, Ontinyent, Cheste, Sinarcas, Anna, Quatretonda i Bonrepòs i Mirambell, i es restringeix l'entrada i l'eixida de persones de cadascuna de les poblacions respectives, fins al moment que es determina en l'apartat 3 de la disposició final única d'aquest decret.  
  
2. Es declara, amb caràcter transitori, el confinament dels municipis d'Alfafar, Benetússer, Massanassa, Sedaví i Llocnou de la Corona, si bé es consideren tots, en conjunt, com un únic nucli poblacional, i es restringeix l'entrada i l'eixida de persones d'aquest nucli poblacional, fins al moment que es determina en l'apartat 3 de la disposició final única d'aquest decret.  
3. A aquests confinaments s'aplicaran les mateixes excepcions a què fa referència l'apartat segon d'aquest decret.  
  
Disposició final  
Única. Efectes  
1. El present decret assortirà efecte des de les 00.00 hores del dia 7 de gener de 2021.  
2. Les mesures preses en els apartats primer i segon del Decret mantindran la vigència fins a les 23.59 hores del 31 de gener de 2021.  
  
3. El confinament dels municipis o del conjunt de municipis inclosos en l'apartat tercer del Decret mantindrà la vigència fins a les 23.59 hores del 20 de gener de 2021.  
  
Contra aquest decret es podrà interposar un recurs contenciós administratiu en el termini de dos mesos a partir de l'endemà de la publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de gener de 2021  
El president de la Generalitat,  
XIMO PUIG I FERRER


Còpia Permalink ELI